Diari Oficial de la Generalitat Valenciana


Sumari del DOGV 9649, del 27-07-2023 (2023/8010)

RESOLUCIÓ d'11 de juliol de 2023, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2023 (16.20.004/23).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9649

Data del DOGV
:   27-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8010


Data del document
:   11-07-2023

Organisme emissor
:   Institut Valencià de la Joventut

Tipus de document
:   Resolució

Descriptors 

:   * Institut Valencià de la Joventut

RESOLUCIÓ d'11 de juliol de 2023, de Vicepresidència i Conselleria d'Igualtat i Polítiques Inclusives, per la qual s'autoritza una modificació pressupostària de l'exercici 2023 (16.20.004/23). [2023/8010]  
La direcció general de l'IVAJ ha informat la necessitat de realitzar una generació per l'excés de l'estimació inicial d'ingressos, per a donar cobertura a despeses d'exercicis anteriors. L'import d'aquests ingressos ja efectuats ascendeix a 200.518,43 euros.  
D'altra banda, existeixen despeses d'exercicis anteriors que han de cobrir-se en el present exercici per un import total de 240.780,11 €.  
L'article 50.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions disposa que:  
«Podran donar lloc a generacions els ingressos imputats al pressupost en el mateix exercici a conseqüència de:[...]  
h) Els excessos de recaptació o d'ingressos per altres conceptes respecte a l'estimació inicial prevista en l'estat d'ingressos.»  
I l'article 50.2 de la mateixa llei estableix que «La generació només podrà realitzar-se quan s'hagen efectuat els corresponents ingressos que la justifiquen.»  
Així mateix, en l'article 50.3 s'estableix que «En el cas dels supòsits de les lletres e, f, g, h i i de l'apartat 1 anterior, les generacions únicament podran realitzar-se per a la cobertura de despeses d'exercicis anteriors.»  
L'article 26 de la Llei 9/2022 regula les modificacions pressupostàries en l'àmbit del sector públic instrumental, i estableix que en aquelles modificacions pressupostàries que en l'àmbit de l'Administració de la Generalitat la competència siga atribuïda a la Conselleria d'Hisenda i Model Econòmic seran autoritzades per la persona responsable de la conselleria a la qual estiguen adscrites.  
Considerant l'exposat i en virtut del que disposen els articles 50.1 h), 50.2 i 50.3 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i els articles 24, apartat b, i 26 de la Llei 9/2022, de 30 de desembre, de pressupostos de la Generalitat per a l'exercici 2023, resolc:  
  
Autoritzar una modificació pressupostària consistent en una generació de crèdit, en els termes següents:  
a) Augment en el pressupost d'ingressos en l'aplicació 30810, Carnet jove, per import de 200.518,43 €.  
b) Augment en el pressupost de despeses en l'aplicació 16.00700.IVAJ G2, per import de 200.518,43 €.  
  
València, 11 de juliol de 2023.- La vicepresidenta i consellera d'Igualtat i Polítiques Inclusives i presidenta de l'Institut Valencià de la Joventut: Aitana Mas Mas.